3. pielikums  
Ministru kabineta  
2020. gada 6. oktobra  
noteikumiem Nr. 620

Datu valsts inspekcijai

pasts@dvi.gov.lv

**Iesniegums profesionālās kvalifikācijas uzturēšanas atzīšanai**

**I. Vispārīgā informācija**

|  |  |  |
| --- | --- | --- |
| Datu aizsardzības speciālista vārds, uzvārds | Jānis Datiņš |  |

|  |  |  |
| --- | --- | --- |
| Datu aizsardzības speciālista tālruņa numurs | +371 00000000 |  |

|  |  |  |
| --- | --- | --- |
| E-pasta adrese | janisdatins@epasts.lv |  |

**II. Informācija par profesionālās kvalifikācijas paaugstināšanas pasākumiem**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. p. k.** | **Mācību veids un nosaukums** | **Mācību organizētājs** | **Mācību norises laiks un vieta[[1]](#footnote-1)** | **Mācību ievirze un tēma[[2]](#footnote-2)** | **Mācību mērķauditorija** | **Mācību norises ilgums (akadēmiskās stundas)[[3]](#footnote-3)** | **Apliecinājums, ka ir sekmīgi nokārtots mācību gala pārbaudījums vai piedalījies mācībās kā pasniedzējs[[4]](#footnote-4)** | **Pievienotais dokuments vai cits informācijas avots, kas apliecina mācību norises laiku, vietu, izskatāmos jautājumus un speciālista dalību pasākumā[[5]](#footnote-5)** |
| 1 | Konference “Digitālā ēra 2022 – Tiesību realizācijas mehānismi, atbildība un sankcijas datu aizsardzības jomā“ | Biedrība “Latvijas sertificēto personas datu aizsardzības speciālistu asociācija“ | 23.09.2023., tiešsaistē | Konference auditorijai ar priekšzināšanām. Ievirze un tēma saistīta ar personas datu aizsardzības jomu: Vispārīgās datu aizsardzības regulas un Policijas direktīvas nošķiršana: kopīgais un atšķirīgais tiesību realizācijā. Cilvēktiesību tiesas atziņas datu apstrādes lietās. Tiesību realizācijas mehānismi Datu valsts inspekcijā.  Vai un kāpēc DVI atšķiras no citām iestādēm, kas veic administratīvā pārkāpuma procesu? | Nozares speciālisti, t.sk., datu aizsardzības speciālisti. | 4,5 akadēmiskās stundas. Informācija par akadēmisko stundu skaitu norādīta sertifikātā, kas pievienots pielikumā. | Nav piemērojams. | Pielikumā pievienots sertifikāts, kas apliecina dalību konkrētajā konferencē. Konferences programma (organizētāja e-pasta vēstule) pievienota pielikumā. |
| 2 | Starptautiska kiberdrošības konference “Kiberšahs 2022” (CyberChess 2022) | CERT.LV un Latvijas Interneta asociācija sadarbībā ar Latvijas Republikas Aizsardzības ministriju, LMT, dots., Tet, Cyber Circle, Cybexer Technologies un CTF Tech | 04.10.2022. un 05.10.2022., tiešsaistē | Konference auditorijai ar priekšzināšanām. Ievirze un tēma: cita joma, kas saistīta ar datu aizsardzības speciālista pienākumu izpildi. Konference tika iedalīta 3 blokos: “Kiberšahs 2022” centrālā sesija, kuras fokuss būs stratēģiski politiskie kiberdrošības jautājumi Latvijas un Eiropas līmenī. Tehniskā paralēlsesija “KiberŠoks”, kas tika veltīta padziļinātai tehnisku kiberdrošības jautājumu izpētei, iekļaujot praktiskas demonstrācijas. “Capture The Flag” (CTF) sacensības. | Valsts un pašvaldību iestāžu atbildīgās personas par IT drošību, IT drošības speciālisti, informācijas sistēmu auditori, IT drošības entuziasti, pētnieki un citi interesenti. | 9,10 akadēmiskās stundas. Informācija par akadēmisko stundu skaita aprēķinu pievienota pielikumā, jo tās nav norādītas ne sertifikātā, ne Datu valsts inspekcijas tīmekļa vietnes sadaļā ”Apmācību iespējas”  (ieskaitītas tikai tēmas, kas saistītas ar personas datu aizsardzību vai citu jomu, kas saistīta ar datu aizsardzības speciālista pienākumu izpildi, ņemot vērā tikai šajās apmācībās faktiski pavadīto laiku). | Nav piemērojams. | Pielikumā pievienots sertifikāts, kas apliecina dalību konkrētajā konferencē. Informācija par konferenci un izskatītajiem jautājumiem pieejama arī pēc saites: <https://cert.lv/lv/2022/09/atverta-pieteiksanas-it-drosibas-konferencei-kibersahs-2022> un <https://eprasmes.lv/event/kiberdrosibas-konference-cyberchess-2022/>.  Konferences programma (ekrānšāviņš no organizatora tīmekļa vietnes) pievienota pielikumā. |
| 3 | Starptautiska konference “Personas dati – nākotnes perspektīva! 2022” | Datu valsts inspekcija | 15.09.2022., klātienē Rīgā, Latvijā | Konference auditorijai ar priekšzināšanām. Ievirze un tēma saistīta ar personas datu aizsardzības jomu: digitālais eiro un privātums, sejas atpazīšanas tehnoloģijas, veselības dati un digitalizācija, sīkdatnes, un vai pieejamās alternatīvas ir mazāk invazīvas. Ko mums sola jaunās Eiropas likumdošanas iniciatīvas Digitālo pakalpojumu, Digitālā tirgus un Datu pārvaldības jomās? | Konferences saturs ir saistošs ikvienam, kurš interesējas par personas datu apstrādi un aizsardzību. | 5 akadēmiskās stundas. Informācija par akadēmisko stundu skaitu pieejama pēc saites: <https://www.dvi.gov.lv/lv/apmacibu-iespejas>. | Nav piemērojams. | Pielikumā pievienots sertifikāts, kas apliecina dalību konkrētajā konferencē.  Informācija par konferenci, tās programmu un izskatītajiem jautājumiem pieejama arī pēc saites: <https://www.dvi.gov.lv/lv/pdnp_2022> un <https://www.dvi.gov.lv/lv/jaunums/PDNP-2022>. |
| 4 | Apmācību kurss “Aktuālās datu aizsardzības nianses un sistēmiska datu aizsardzības uzturēšana“ | SIA ″Intelligent agency″, mācību centrs ″MC1″ | 25.10.2021., tiešsaistē | Mācības auditorijai ar priekšzināšanām. Ievirze un tēma saistīta ar personas datu aizsardzības jomu: kursa ietvaros paredzēts atskatīties uz konkrētajām aktualitātēm datu aizsardzībā un informācijas drošībā. Aktuāli lēmumi, procesi, incidenti, notikumi pēdējo 3 mēnešu periodā, to ietekme uz datu aizsardzību. Iespēja kopīgi veikt sistemātiskas datu aizsardzības uzturēšanas praktikumu. | Nozares speciālisti, t.sk., datu aizsardzības speciālisti. | 2 akadēmiskās stundas. Informācija par akadēmisko stundu skaitu norādīta sertifikātā, kas pievienots pielikumā. | Nav piemērojams. | Pielikumā pievienots sertifikāts, kas apliecina dalību konkrētajās mācībās. Apmācību kursa programma (ekrānšāviņš no organizatora tīmekļa vietnes) pievienota pielikumā. |
| 5 | Mācības “Efektīva personas datu aizsardzība“ | Eiropas Tiesību akadēmijas (ERA) (The Academy of European Law (ERA)) | 15.06.2021. – 18.06.2021., tiešsaistē | Mācības auditorijai ar priekšzināšanām. Ievirze un tēma saistīta ar personas datu aizsardzības jomu: ierosinātais Digitālo pakalpojumu regulējums un datu aizsardzība.  Elektronisko komunikāciju konfidencialitāte: ierosinātais ePrivacy regulējums.  Vispārīgās datu aizsardzības regulas īstenošana.  Starptautiskie datu pārsūtījumi pēc Schrems II un pēc Brexit.  COVID – 19 ietekme uz datu aizsardzību.  ES mākslīgā intelekta projektējuma regulējums.  Nesenās tiesu prakses lietas.  Globālās datu aizsardzības pieejas. | Datu aizsardzības un IT juristi, datu aizsardzības speciālisti, nevalstisko organizāciju pārstāvji, tiesneši, datu aizsardzības iestāžu darbinieki, ES valstu ierēdņi | 19,4 akadēmiskās stundas. Informācija par akadēmisko stundu skaitu norādīta sertifikātā, kas pievienots pielikumā. | Nav piemērojams. | Pielikumā pievienots sertifikāts, kas apliecina dalību konkrētajās mācībās. Apmācību kursa programma (ekrānšāviņš no organizatora tīmekļa vietnes) pievienota pielikumā. |
| 6 | Apmācību seminārs fizisko personu datu aizsardzības speciālistiem kvalifikācijas uzturēšanai “Personas datu apstrāde administratīvajā procesā“ | SIA “Lira D.V” | 27.04.2021., tiešsaistē | Mācības auditorijai ar priekšzināšanām. Ievirze un tēma saistīta ar personas datu aizsardzības jomu: personas datu apstrāde administratīvajā procesā. | Datu aizsardzības speciālisti | 6 x 2 = 12 akadēmiskās stundas (ieskaita dubultā, jo nokārtots gala pārbaudījums). Informācija par akadēmisko stundu skaitu norādīta apliecinājumā, kas pievienots pielikumā. | Sekmīgi nokārtots mācību gala pārbaudījums. Informācija par gala pārbaudījumu norādīta apliecinājumā, kas pievienots pielikumā. | Pielikumā pievienots apliecinājums, kas apliecina dalību konkrētajās mācībās. Apmācību programma (organizētāja e-pasta vēstule) pievienota pielikumā. |
| 7 | Konference “Personas dati – nākotnes perspektīva!” | Datu valsts inspekcija | 16.11.2021., tiešsaistē | Konference auditorijai ar priekšzināšanām. Ievirze un tēma saistīta ar personas datu aizsardzības jomu: Konferences laikā dalībnieki tika iepazīstināti ar jaunākajām tendencēm personas datu apstrādes un aizsardzības jomā dažādās nozarēs. Paneļdiskusiju laikā eksperti dalījās pieredzē, apmainījās viedokļiem, pārrunāja iespējas un riskus personas datu aizsardzības jomā tagad un nākotnē. | Konferences saturs ir saistošs ikvienam, kurš interesējas par personas datu apstrādi un aizsardzību. | 1,3 x 2 = 2,6 akadēmiskās stundas (ieskaita dubultā, jo piedalījās kā konferences referents). | Piedalījās konferencē kā referents paneļdiskusijā “Uzņēmumi izmanto arvien pieejamākas  tehnoloģijas, lai uzraudzītu savu darbiniekus.  Vai darba vietā ir iespējams aizsargāt savu  privātumu, ja darbinieks ir neaizsargātāks pret  darba devēju?” (ekrānšāviņš no organizatora tīmekļa vietnes), apliecinājums nav izsniegts | Konferences programma (ekrānšāviņš no organizatora tīmekļa vietnes) pievienota pielikumā. E-pasta vēstule ar apstiprinājumu dalībai konferencē pievienota pielikumā. Saite uz paneļdiskusijas ierakstu: https://youtu.be/5\_zgaeObaxU?t=12435 |

Apliecinu, ka sniegtās ziņas par profesionālās kvalifikācijas paaugstināšanas pasākumiem ir patiesas.

|  |  |  |  |
| --- | --- | --- | --- |
| Jānis Datiņš |  | 2023. gada 9. oktobris |  |
| (speciālista paraksts) |  | (datums)[[6]](#footnote-6) |  |

1. Piemērs: Jānis Datiņš datu aizsardzības speciālistu sarakstā ir iekļauts 2019. gada 2. janvārī, tātad pirms Ministru kabineta 2020. gada 6. oktobra noteikumu Nr. 620 “Datu aizsardzības speciālista kvalifikācijas noteikumi” (turpmāk – Noteikumi Nr. 620) spēkā stāšanās dienas. Ņemot vērā minēto, secināms, ka Noteikumu Nr. 620 40. punktā noteiktais profesionālās kvalifikācijas uzturēšanas periods viņam skaitāms no Noteikumu Nr. 620 spēkā stāšanās dienas, t.i., no 2020. gada 9. oktobra. Attiecīgi, lai uzturētu spēkā kvalifikāciju**,** atsevišķām datu aizsardzības speciālistu sarakstā iekļautajām personām, tostarp Jānim Datiņam, ir tiesības vākt kvalifikācijas uzturēšanas stundas visu trīs gadu garumā, proti, līdz 2023. gada 9. oktobrim, kuru laikā atbilstoši Noteikumu Nr. 620 46., 54. un 55. punktam ir spēkā arī tam piešķirtā datu aizsardzības speciālista kvalifikācija. Savukārt, ja mācības apmeklētas 2018. gada ietvaros, proti, līdz Noteikumu Nr. 620 spēkā stāšanās brīdim, tad tās netiks ieskaitītas. [↑](#footnote-ref-1)
2. Jānorāda, vai mācības paredzētas auditorijai ar/bez priekšzināšanām. Kā arī detalizēti jāpaskaidro, vai apmeklēto mācību tēma saistīta ar personas datu aizsardzību vai citu jomu, kas saistīta ar datu aizsardzības speciālista pienākumu izpildi. [↑](#footnote-ref-2)
3. Mācībām nosaka vienu akadēmisko stundu par katru astronomisko stundu (60 minūtes). Akadēmiskās stundas dubultā apmērā nosaka par mācībām, kurām nokārtots gala pārbaudījums, ja tāds bija paredzēts mācību noslēgumā, kā arī, ja datu aizsardzības speciālists piedalās mācībās kā pasniedzējs (lektors, referents konferencē). Papildus jāpamato norādītais mācību norises ilgums, ja vien tas nav norādīts izsniegtajā sertifikātā/apliecinājumā vai Datu valsts inspekcijas tīmekļa vietnes sadaļā ”Apmācību iespējas”. Gadījumos, kad mācību norises ilgums nav norādīts programmā, sertifikātā vai Datu valsts inspekcijas tīmekļa vietnes sadaļā ”Apmācību iespējas”, jāņem vērā, ka pārtraukumi mācību laikā nav ieskaitāmi. [↑](#footnote-ref-3)
4. Aizpilda tikai tādā gadījumā, ja ir sekmīgi nokārtots mācību gala pārbaudījums vai speciālists piedalījies mācībās kā pasniedzējs (jāiesniedz attiecīgi pierādījumi). [↑](#footnote-ref-4)
5. Ja visa šajā sadaļā pieprasītā informācija nav norādīta izsniegtajā sertifikātā/apliecinājumā par dalību mācībās, tad obligāti jāiesniedz vai jānorāda uz papildu informācijas avotiem, kas apliecina iesniegumā norādītos faktus. [↑](#footnote-ref-5)
6. Neaizpilda, ja iesniegums parakstīts ar drošu elektronisko parakstu [↑](#footnote-ref-6)